b"\n_START_ARTICLE_\nSant Pere de Torredembarra\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia parroquial de Torredembarra \xc3\xa9s un gran edifici de carreus amb planta de creu llatina inscrita dins un rectangle. Una nau i capelles laterals, la nau central est\xc3\xa0 coberta amb volta de can\xc3\xb3 amb llunetes i tamb\xc3\xa9 als bra\xc3\xa7os del creuer._NEWLINE_Aquest es veu coronat per una c\xc3\xbapula oval damunt de petxines. La fa\xc3\xa7ana presenta una portada renaixentista de mitges columnes cor\xc3\xadnties, fris llis i front\xc3\xb3 triangular partit damunt carteles. A la part de la fa\xc3\xa7ana que d\xc3\xb3na a l'Evangeli hi ha una altra portada renaixentista m\xc3\xa9s senzilla.\n_START_SECTION_\nHist\xc3\xb2ria\n_START_PARAGRAPH_\nEl campanar t\xc3\xa9 la part baixa quadrada i la part alta octogonal. L'esgl\xc3\xa9sia \xc3\xa9s un conjunt renaixentista que s'encamina cap al barroc. Es comen\xc3\xa7a l'any 1705 i es va acabar l'any 1770, a excepci\xc3\xb3 de la capella que s'obre al creuer que \xc3\xa9s m\xc3\xa9s tardana._NEWLINE_Pel carrer Major i adossat al mur de la fa\xc3\xa7ana principal de l'esgl\xc3\xa9sia es troba l'abadia constru\xc3\xafda a la mateixa \xc3\xa8poca i que t\xc3\xa9 una air\xc3\xb3s balc\xc3\xb3 en angles decorat per sota i esgrafiats a la fa\xc3\xa7ana que es troben gaireb\xc3\xa9 esborrats._NEWLINE_Tamb\xc3\xa9 de for\xc3\xa7a inter\xc3\xa8s art\xc3\xadstic \xc3\xa9s l'\xc3\xb2rgan barroc de l'esgl\xc3\xa9sia (1705, obra dels germans Jaume i Sebasti\xc3\xa0 Guilla) que ens ha arribat gaireb\xc3\xa9 en l'estat original."